kardosdrur/scandi-wiki huggingface dataset:
Polle Fiction

Polle Fiction er en dansk komedie/kultfilm fra 2002. Den er instrueret af Søren Fauli, der også instruerede reklamefilmene for Sonofon. Filmen følger op på en række succesfulde reklamefilm, der blev de mest populære reklamer i 2001; disse er inkluderet som bonusmateriale på dvd-udgaven. Titlen er baseret på den amerikanske krimi Pulp Fiction fra 1994.

Produktionen af filmen begyndte i september 2001, og den er optaget i Haarby og Snave på det vestlige Fyn. Polle Fiction havde et budget på 13,3 mio. kroner, hvoraf Sonofon betalte omkring halvdelen. Resten af pengene kom fra andre private virksomheder som Ericsson og det Carlsberg-ejede bryggeri Saltum & Neptun, men filmen modtog ingen statslig filmstøtte.

Filmen blev hovedsageligt mødt med negative anmeldelser, men blev en publikumsucces. Polle Fiction fik biografpremiere den 8. marts 2002 i 100 danske biografer, og med 82.000 solgte biografbilletter i åbningsweekenden strøg filmen ind på 3. pladsen. Den endte med at sælge 266.826 biografbilletter i Danmark og solgte desuden 110.000 DVD- og VHS-eksemplarer i 2002.

Handling 

Hovedpersonen er Polle (Jens Andersen), en enfoldig fyr fra landsbyen Snave, der stadig bor hjemme hos forældrene. Han mobbes konstant af vennerne Heino og Jøgge, men da han efter en grotesk arbejdsulykke har en erstatning i udsigt, bliver den beregnende blondine Lillian (Petrine Agger) pludselig interesseret i ham. Der bliver planlagt bryllup, men Polle har i mellemtiden fundet ud af, at han ikke er forelsket i Lillian, i stedet elsker han indvandrerpigen Solaima (Sigri Mitra Gaïni).

Lillian prøver at narre Polle til alteret ved at foregive, at hun er gravid, men i sidste øjeblik får Polle forklart sagens rette sammenhæng, og han ender sammen med Solaima.

Medvirkende 
 Jens Andersen (Polle)
 Per Otto Bersang Rasmussen (Heino) 
 Henrik Bechman (Jøgge)
 Søren Malling (Karsten Kørelærer)
 Petrine Agger (Lillian)
 Sigri Mitra Gaïni (Solaima)
 Lars Ditlev Johansen (Knasti)
 Farshad Kholghi (Ali)
 Kjeld Høegh (Præst)
 Jytte Kvinesdal (Ulla, Polles mor)
 Erik Hovby Jørgensen (Svend, Polles far)
 Uffe Kristensen (Postbud)

Referencer

Eksterne henvisninger 
 

Danske film fra 2002
Komediefilm fra Danmark
Film instrueret af Søren Fauli
Dansksprogede film
Demant

Demant A/S, også kendt under binavnet William Demant Holding A/S (), dansk holdingselskab, som producerer og sælger høreapparater, høretekniske hjælpemidler, høretelefoner, lydanlæg og AV-udstyr gennem selskaberne Oticon, Bernafon, Sonic, Oticon Medical, Phonic Ear A/S, Interacoustics, Maico, Amplivox, Grason-Stadler og Sennheiser Communications. William Demant Fonden er hovedaktionær i Demant A/S.

Demant har hovedsæde i Smørum nordvest for København og omsatte for 13,9 milliarder DKK i 2018.

Eksterne henvisninger 
 Demants hjemmeside

Henvisninger 

 
OMXC25
Danske virksomheder etableret i 1904
Topdanmark

Topdanmark A/S (), grundlagt 1972 som Topsikring GS, er et dansk forsikringsselskab, som leverer livs- og skadesforsikring. Årligt har selskabet præmieindtægter på over 20 mia. kr. og beskæftiger cirka 2.400 ansatte. Peter Hermann er virksomhedens administrerende direktør. Han tiltrådte i stillingen februar 2018 og overtog posten efter Christian Sagild.

Selskabet blev dannet gennem en fusion af Mejeriernes Ulykkesforsikring, etableret 1898, og Arbejdsgivernes Ulykkesforsikring, der blev grundlagt i 1899. Såvel historisk som aktuelt er og har landmænd været en stor kundegruppe i selskabet. I 1985 blev det omdannet fra gensidigt selskab til et aktieselskab og blev i den forbindelse noteret på Københavns Fondsbørs. Efter at have haft aktiviteter indenfor andre områder, bl.a. gennem opkøbet af Aktivbanken i 1990, har koncernen siden 1994 udelukkende drevet forsikringsvirksomhed.

På skadeforsikringsområdet var Topdanmark i udgangen af 2021 med en markedsandel på ca. 16 % det næststørste selskab i Danmark , mens det på livsforsikringsområdet var det femtestørste kommercielle pensionsselskab med en markedsandel på 6,1 %.

Topdanmark var tidligere medlem af den europæiske forsikringsalliance Eureko. Selskabet samarbejder i dag med blandt andet Nordea, Coop og Norlys.

Topdanmark havde i 00'erne en af de laveste combined ratios blandt de større danske forsikringsselskaber.

Eksterne henvisninger 
 Topdanmarks hjemmeside

Kritik 
Topdanmark har som et af de eneste forsikringsselskaber erkendt, at de indsamler ”supplerende data” i anklagen om de såkaldte ”skyggerapporter” i forsikringsbranchen.

Kilder 

Livsforsikringsselskaber i Danmark
Skadesforsikringsselskaber i Danmark
Etableret i 1972
Nordvestterritoriet

Nordvestterritoriet kan henvise til flere artikler:
 Nordvestterritoriet (USA) (eller på engelsk: Northwest Territory) – et tidligere amerikanske territorium.
 Northwest Territories – et canadisk territorium.
TORM PLC

TORM PLC er en af verdens største transportører af raffinerede olieprodukter. Selskabet afviklede de sidste af deres tørlast-aktiviteter i 2015, og opererer nu udelukkende inden for produkttank-markedet. Rederiet driver en samlet flåde på ca. 80 moderne skibe med høje krav om sikkerhed, miljøansvar og kundeservice.

Rederiet er grundlagt i 1889 af Ditlev Torm og Christian Schmiegelow. Selskabet opererer i hele verden, og har kontorer i Hellerup nord for København, Mumbai, Houston, Manila og Singapore. Selskabet er noteret på Nasdaq Copenhagen (symbol: TRMD A) og Nasdaq New York (symbol: TRMD).

Noter

Eksterne henvisninger 
 Torms hjemmeside

Rederier fra Danmark
Danske virksomheder etableret i 1889
OMX Copenhagen Mid Cap
Hellerup
Generaloberst

Generaloberst var en officersgrad, der eksisterede i Preussen, Tyskland, Østrig-Ungarn og DDR. Det var den højeste regulære officersgrad i den preussiske og tyske hær. Den eneste grad over var generalfeltmarskal, som kun blev tildelt i krig.

Gradstegn for generaloberst i diverse lande

Se også 
 Feltmarskal
 General of the Army (USA)

Militære titler
de:Generaloberst
Hækkeløb (løbesport)

Hækkeløb er en atletikdisciplin, hvor udøveren samtidigt skal sprinte og forcere en række forhindringer (hække).

Hækkeløb findes som kort og lang distance. For mænd er den korte distance 110 meter, mens kvindernes korte distance er 100 meter. Den lange distance er på 400 meter for begge køn. Uanset længde skal der forceres 10 hække mellem start og mål.

Indendørs løbes dog kortere distancer normalt 60 meter hækkeløb.

Ved de korte distancer er hækkene 106,7 cm høje for mænd og 84 cm høje for kvinder. På den lange distance (400 meter) er hækkene 91,4 cm for mænd og 76,2 cm for kvinder.

Der er ikke nogen straf for at ramme eller vælte hækkene, men normalt koster det hækkeløberne en del tid. Det er dog ikke tilladt at væltene hækkene med hænderne ligesom man kan diskvalificeres, hvis man bevidst vælter hækkene.

På de korte distancer bruger løberne tre skridt mellem hver hæk. På de lange distancer bruges der mellem 13 og 17 skridt.
Trespring (atletik)

Trespring er en atletikdisciplin, der har en vis lighed med længdespring, blot har udøveren tre "skridt" til at nå længst muligt. Trespring er som længdespring en disciplin, hvor evnen til at sprinte er meget vigtig for at opnå så stor afsætningsfart som muligt.

De tre skridt eller spring udøveren har skal udføres som:
 Et hop hvor der landes på samme fod som der blev sat af på
 Et skridt hvor der landes på modsatte fod af den der blev sat af på
 Det sidste spring er det afsluttende, hvor der landes i sandgraven.

Trespring har været på det olympiske program lige siden 1896. Kvinderne måtte vente 100 år (til 1996) før trespring for kvinder kom på det olympiske program.

Jonathan Edwards fra Storbritannien holder verdensrekorden på 18,29 meter, mens Yulimar Rojas fra Venezuela har kvindernes rekord med 15,67 meter, som hun opnåede til OL i Tokyo i 2021.

Ekstern kilde/henvisning 

 Artikel og video: Guld til Nelson Évora i trespring ved OL i Kina i 2008.

Atletikdiscipliner
Spring (atletik)
Mark Stokholm

Mark Stokholm (født 9. april 1973 i Aarhus) er journalist og tidligere studievært på TV 2 NEWS. Fra oktober 2011 optræder Mark Stokholm på DR1s daglige aktualitetsprogram Aftenshowet.

Mark Stokholm blev uddannet journalist fra Syddansk Universitet i 2003. Han har tidligere arbejdet som erhvervsreporter på Jyllands-Posten og Dagbladet Børsen. Inden han kom til TV 2 NEWS var han vært på TV 2 Finans.

Eksterne henvisninger 
 

Journalister fra Danmark
Personer fra Aarhus
Ansatte ved TV 2
Ansatte i DR
HCS (virksomhed)

HCS A/S Transport & Spedition (i daglig tale HCS) er en dansk transportvirksomhed  med hovedsæde i Glostrup.

Virksomheden blev stiftet i 1941 af Hans Christian Svendsen i Kongens Lyngby, hvor man beskæftigede sig med entreprenør- og renovationskørsel. Indtil 1990, hvor sønnen Sten Svendsen solgte virksomheden, var den i familiens eje. 

Driften er delt op i fire underafdelinger: Transport og spedition, renovation, entreprenørkørsel, samt miljøentreprise.

Transportvirksomheder i Danmark
Etableret i 1941
René Angélil

René Angélil (født 16. januar 1942 i Montréal, Canada, død 14. januar 2016 i Las Vegas, USA), var en canadisk komponist og tidligere sanger. Fra 1981 var han manager for sangerinden Céline Dion, som han også var gift med fra 1994. Sammen havde de sønnerne: Reneé-Charles Angelil, Eddy og Nelson

Komponister fra Canada
Sangere fra Canada
Enema of the State

Enema of the State er det tredje studiealbum fra blink-182. Albummet var udgivet på MCA Records og det indeholder blandt andet hitsinglerne "What's My Age Again?", "Adam's Song" og "All the Small Things". Albummet var blink-182s første album med Travis Barker på trommer. Albummet er deres bedst sælgende, da der er solgt mere end 15 millioner eksemplar på verdensplan. Dette gør albummet til det fjerde bedst sælgende pop-, punkalbum nogensinde (kun overgået af Green Days Dookie og American Idiot og The Offsprings Smash).

Enema of the State er desuden meget kendt for coveret på albummet, hvor Janine Lindemulder er klædt ud som en sygeplejerske. Hun optræder også i deres videoer til "What's My Age Again?" og "Man Overboard".

Album fra 1999
Punkalbum
Blink-182-album
Jaleesa

Jaleesa Johnson (født 1993) er dansk sangerinde og skoleelev fra Østerbro i København. Hun vandt anden sæson af Scenen er din i kategorien juniorsang.

Hun er født i København af en dansk mor, mens faderen er amerikaner med jamaicanske, maya- og cherokeeindianske rødder.

Soul, gospel og bluesmusik har været en naturlig del af hverdagen hjemmet. Der blev ofte sunget mere end der blev læst og i vinteren 2004, besluttede hun sig for at tilmelde sig Scenen er din. Målet ikke berømmelse eller genkendelse – men vinderpræmien på de 100.000 kr. Disse penge kunne opfylde hendes drøm om, at rejse til USA og se hendes far og resten af hendes amerikanske familie, som hun ikke havde haft fysisk kontakt med, siden hun var 4 år gammel.

Johnson medivkrede i 2012 i Teaterkoncert Hey Jude i Forum med bl.a. Pernille Rosendahl, Troels Lyby, Cecilie Stenspil. Hun er derudover medvirkende på Zulu Award-vindende L.I.G.A's nye plade af samme navn.

Eksterne henvisninger 

 Officiel hjemmeside

Sangere fra Danmark
Personer fra Østerbro
Väinö Linna

Väinö Linna (født 20. december 1920, død 21. april 1992) var en af Finlands internationalt bedst kendte forfattere. Han modtog Nordisk Råds litteraturpris 1963 for romanen Sønner af et folk.

Bibliografi 
Linna har blandt andet skrevet:
 Den ukendte soldat (1954, dansk 1955)
 Finlandia (dansk 1961)
 Oprør (dansk 1962)
 Sønner af et folk (dansk 1962)

Romanforfattere fra Finland
Modtagere af Nordisk Råds Litteraturpris
Aalborg Kongres & Kultur Center

Aalborg Kongres & Kultur Center (AKKC), tidligere Aalborghallen, er et center, der bl.a. benyttes til messer & udstillinger, møder & kongresser og musik & teater, beliggende i Aalborg blev officielt taget i brug 16.10.1952, og officielt indviet den 15.1.1953 (Grundstenen lagt 3.12.1949). AKKC har stort fokus på bæredygtighed og er certificeret efter både DNV GL's verdensmålcertificering og efter ISO 20121 for bæredygtige events. I tilknytning til centret ligger Restaurant Papegøjehaven og Scandic Aalborg City Hotel. AKKC har årligt flere end en halv million gæster.

AKKC har store stjernesolister, revyer, klassiske koncerter, børneteater, pop- og rockkoncerter og gæstespil inden for opera og ballet. Ved store internationale koncerter holder AKKC også koncerter i Skovdalen og i Gigantium i Aalborg.

Hvert år er der Forårsmesse i centeret, og hvert andet år er der henholdsvis Camping-, Outdoor- og DanFish-messe.

Aalborg Kongres & Kultur Center stod bag Aalborg Vinterrevy, der spillede fra slutningen af november til midten af december hvert år frem til 2018. Revyen havde i 2014 25. års jubilæum og kunne derfor fejre sølvbryllup.

Historie 
Den første Aalborghal blev opført i 1933 i forbindelse med Nordjysk Udstilling, hvor kunst-museet nu er neden for Aalborgtårnet, som blev opført ved samme lejlighed.

Under 2. verdenskrig blev hallen brugt som indkvartering af tyske soldater, men nedbrændte den 30. januar 1941. I 1945 blev det vedtaget at opføre den nuværende Aalborghal, som blev indviet 1953. Den blev tegnet af Otto Frankild, Preben Hansen og Arne Kjær.

I en årrække har Aalborghallen været vært for Cirkusrevyen, som det eneste spillested udenfor Cirkusrevyens telt på Bakken.

I 1990 blev Aalborghallen udvidet med Europahallen i en bygning på forpladsen ud til Vesterbro. Indvielsen fandt sted 28.9.1990. Den 10.2.1993 besluttede bestyrelsen, at komplekset skulle skifte navn til Aalborg Kongres & Kultur Center, forkortet AKKC.

Kapacitet 
Aalborg Kongres & Kultur Center indeholder 3 sale og 40 store mødelokaler bl.a. Aalborghallen, Europahallen og Det Lille Teater.

Aalborghallen har plads til op til 3.120 personer. Europahallen har plads til 625 personer, mens Det Lille Teater har plads til 224 personer.

Bæredygtighed 
I 2017 udarbejdede Aalborg Kongres & Kultur Center (AKKC) en bæredygtighedsstrategi og AKKC implementerede efterfølgende et målbart system indenfor bæredygtighed. AKKC er det første og eneste eventsted certificeret efter både DNV GL's verdensmålcertificering og efter den internationale standard ISO 20121 for bæredygtige events. 

AKKC har skabt afdelingen Bæredygtighed & Værtskab, der hver dag arbejder for at forbedre AKKC's eget bæredygtighedsarbejde og ikke mindst at fremme Aalborg som en bæredygtig by.

Referencer

Eksterne henvisninger 

 Aalborg Kongres & Kultur Center

Kongres & Kultur Center
Kongres & Kultur Center
Kulturcentre i Danmark
Messe- og kongrescentre
Ambulanceassistent

Alle ambulancer i Danmark er bemandet med to mand hvoraf mindst en er ambulancebehandler, den anden skal være uddannet mindst ambulanceassistent.
Efter endt uddannelse er man i stand til at assistere ambulancebehandleren med håndtering og behandling af patienterne.

Uddannelse 
Uddannelsen til ambulanceassistent er en del af erhvervsuddannelsen til redder. Den teoretiske del af uddannelsen foregår hos Erhvervsskolen Nordsjælland eller EUC Vest i Esbjerg (tidl. Esbjerg Tekniske Skole).

Den indeholder:
 ca. 11 måneders teoretisk undervisning i blandt andet: anatomi, fysiologi, hygiejne, kemi, samfundsfag, symptomlære, sygdomslære, observationsteknik, genoplivning og defibrillering, fødselslære og pleje af nyfødte, farmakologi, sociale og lovmæssige forhold, psykologi og psykiatri. Herunder også uddannelse i brand, redning og frigørelse.
 4 måneders praktik på et hospital.
 ca. 12 måneders ambulancepraktik 

Hele uddannelsen tager 2 år og 3 måneder. 

Efter at have fungeret som ambulanceassistent i 18 måneder kan man videreuddanne sig til ambulancebehandler og efter yderligere 36 måneder til paramediciner.

I 2016 blev der indgået 157 uddannelsesaftaler indenfor området i Danmark.

Generelle ansættelseskrav 
Mindst 9. klasses eksamen
På ansættelsesdatoen være fyldt 21 år  
Højde 165-190 cm uden fodtøj 
Må ikke være kasseret på session
God fysik og et godt helbred.
Synsstyrke på det dårligste øje mindst 6/12 uden brug af briller eller kontaktlinser
Ren straffeattest
Kørekort til almindelig bil (kategori B) 
Normal hørelse

Der kan være yderligere krav hos det enkelte firma, man søger ansættelse hos.

Se også 
Brandvæsen
Redder

Eksterne henvisninger / kilder 
Bekendtgørelse om planlægning af den præhospitale indsats og uddannelse af ambulancepersonale m.v.
Redderuddannelsen hos Falck
Redderuddannelsen hos Københavns Brandvæsen 
Undervisningsministeriet: Uddannelsen til redder
TEC Rednings hjemmeside

Akutberedskab
Stillingsbetegnelser inden for sundhed
Emic og Etic

Emic og Etic er begreber, som bliver brugt i forskellige humanistiske og socialvidenskabelige fag, såsom antropologi, etnologi, sociologi, lingvistik og religionssociologi til at beskrive forskellige typer af data. Emic betyder, at forskeren ser en kultur eller et system med insiderens øjne og laver en beskrivelse, som tager sigte på, at deltageren/deltagerne i undersøgelsen kan genkende den som rigtig. Etic betyder i modsætning til emic, at forskeren ser en kultur eller et system udefra. I en etic beskrivelse benytter forskeren sig af sin viden og forskningens vokabularium. For at forstå en kultur kan begge tilgange værre nyttige. Hvis man skal sammenligne kulturer – det komparative perspektiv – er etic tilgangen uomgængelig. Begreberne blev introduceret af den amerikanske lingvist Kenneth Pike, som argumenterede for, at de redskaber, som var udviklet til at beskrive lingvistiske systemer, kunne benyttes til at beskrive menneskelig adfærd generelt. Emic og etic er afledt af de lingvistiske begreber "phonemic" og "phonetic". Begreberne blev yderligere udviklet af antropologerne Ward Goodenough og Marvin Harris. Hvor Goodenough primært var interesseret i at forstå de kulturelt specifikke trosforestillinger og handlingers betydning var Harris primært interesseret i at forklare menneskelig adfærd.

Litteratur 
 Goodenough, Ward (1970) “Describing a Culture” in Description and Comparison in Cultural Anthropology Cambridge: Cambridge University Press pp 104-119. 
 Harris, Marvin (1980) “Chapter Two: The Epistemology of Cultural Materialism,” in Cultural Materialism: The Struggle for a Science of Culture. New York: Random House. pp. 29-45 
 Nattiez, Jean-Jacques (1987). Music and Discourse: Toward a Semiology of Music (Musicologie générale et sémiologue, 1987). Translated by Carolyn Abbate (1990). .
 Pike, Kenneth Lee (1967). Language in relation to a unified theory of structure of human behavior 2nd ed. The Hague: Mouton

Samfundsvidenskab
Begrebspar
Første Samuelsbog

Første Samuelsbog, (hebr: Sefer Sh'muel ספר שמואל) er en del af Bibelen, både den jødiske Tanakh og kristendommens Gamle Testamente. 
Teksten er oprindeligt skrevet på hebraisk, og Første Samuelsbog og Anden Samuelsbog var oprindeligt én tekst, som det ofte ses i jødiske bibler. Første Samuelsbog er kanonisk litteratur i kristendommen, jødedommen, og for troende anset for at have stor åndelig betydning. Bogen indeholder beretningen om den sidste dommer i Israel, Samuel, og forvandlingen af Israel til et kongedømme under Saul og senere David i Anden Samuelsbog.

Litteratur  
 

Bøger i Det Gamle Testamente
Bo Bedre

Bo Bedre (også kendt som BO BEDRE) er et månedligt livsstilsmagasin om indretning, design og shopping til boligen, som med et oplag på 88.000 eksemplarer  og 654.000 læsere hver måned  er Danmarks mest læste månedsblad. Magasinet udgives i dag af forlaget Benjamin Media A/S, som ejes af den svenske Bonnier koncern, og udkommer også i Norge.

Historie 
Magasinet lanceredes af bladkongen Palle Fogtdal i marts 1961 som et af de første danske specialmagasiner for en bred ikke-faglig læsergruppe. Det skete 2 år efter han dannede sit forlag i 1959. Magasinet blev navngivet af hans kone Inger-Marie Fogtdal og forsiden på det første nummer viste arkitekten Knud Peter Harboes eget hus. Første nummer blev trykt i 60.000 eksemplarer à 2,50 kroner stykket, som blev udsolgt på få dage.

Bonnier Publications A/S overtog i 1983 fra Fogtdal A/S udgivelsen af boligmagasinet.

I forbindelse med bladets 40 års jubilæum i 2001 afholdte Dansk Design Center (DDC) en udstilling om magasinet og dets betydning for dansk boligkultur og design. Bladets første chefredaktør Anker Tiedemann (1961-1978) stod for udstillingens åbningstale . Samme år udkom skriftet Glemmer du så husker vi, BO BEDRE 40 AAR, som blev sponsoreret af en række mærkevareproducenter.

Nuværende chefredaktør Erik Rimmer trådte til i september 2000.

I 2003 lanceredes Bo Bedre i Norge og samme år kom det på nettet under adressen bobedre.dk.

I forbindelse med bladets 50 års jubilæum i 2011 udgav tidligere chefredaktør Anker Tiedemann en e-bog om de først 17 år. .

Der er fem konkurrenter i dag modsat ved bladets begyndelse, hvor der ingen konkurrenter var.

Eksterne henvisninger 
 BO BEDREs hjemmeside
 Udskrift af Sø- & Handelsrettens Dombog fra den 25. januar 2006 med detaljeret beskrivelse af magasinet

Noter 

Tidsskrifter fra Danmark
Etableret i 1961
Benjamin Media
Beast (computerprogram)

BEAST (BEdevilled Audio SysTem) er et computerprogram til at lave musik med. Programmet er gratis og open source. 

Programmet er en kombination af en Sequencer og en Software Synthesizer. Brugeren skaber selv sine synthesizer-lyde ved at kombinere forskellige elementer, som f.eks. oscillatorer og filtre, på samme måde som ved en modulsynthesizer. 

Programmet findes p.t. kun til Linux, men der arbejdes på en Windows-udgave.

Eksterne henvisninger/kilder 
 Beast – officiel website
 om Beast – fra Linux-user.de (tysk)
 Beast forum 

Musikprogrammer
Audio video-relaterede programmer til Linux
Golden Globe for bedste film - musical eller komedie

Golden Globe for bedste film – musical eller komedie er en filmpris der er blevet uddelt årligt siden 1952 af Hollywood Foreign Press Association.

Prismodtagere

2010'erne 
 2019 - Once Upon a time in Hollywood
 2018 - Green Book
 2017 - Get Out
 2016 - La La Land
 2015 – The Grand Budapest Hotel
 2014 – American Hustle
 2013 – Les Misérables
 2012 – The Artist
 2011 – The Kids Are All Right
 2010 – Tømmermænd i Vegas

2000'erne 
 2009 – Vicky Christina Barcelona
 2008 – Sweeney Todd
 2007 – Dreamgirls
 2006 – Walk the Line
 2005 – Sideways
 2004 – Lost in Translation
 2003 – Chicago
 2002 – Moulin Rouge!
 2001 – Almost Famous
 2000 – Toy Story 2

1990'erne 
 1999 – Shakespeare in Love
 1998 – Det bli'r ikke bedre
 1997 – Evita
 1996 – Babe - den kække gris
 1995 – Løvernes Konge
 1994 – Mrs. Doubtfire
 1993 – The Player
 1992 – Skønheden og udyret
 1991 – Green Card
 1990 – Driving Miss Daisy

1980'erne 
 1989 – Working Girl
 1988 – Hope and Glory
 1987 – Hannah og hendes søstre
 1986 – Prizzi's Honor
 1985 – Nu går den vilde skattejagt
 1984 – Yentl
 1983 – Tootsie
 1982 – Arthur
 1981 – Coal Miner's Daughter
 1980 – Breaking Away

1970'erne 
 1979 – Himlen må vente
 1978 – The Goodbye Girl
 1977 – A Star Is Born
 1976 – The Sunshine Boys
 1975 – The Longest Yard
 1974 – Sidste nat med kliken
 1973 – Cabaret
 1972 – Spillemand på en tagryg
 1971 – MASH
 1970 – The Secret of Santa Vittoria

1960'erne 
 1969 – Oliver!
 1968 – The Graduate
 1967 – The Russians Are Coming, The Russians Are Coming
 1966 – The Sound of Music
 1965 – My Fair Lady
 1964 – Tom Jones
 1963 – That Touch of Mink og The Music Man
 1962 – A Majority of One og West Side Story
 1961 – The Apartment og Song Without End
 1960 – Ingen er fuldkommen og Porgy and Bess

1950'erne 
 1959 – Gigi
 1958 – Mine piger fra Paris
 1957 – The King and I
 1956 – Guys and Dolls
 1955 – Carmen Jones
 1954 – Ingen pris uddelt
 1953 – With a Song in My Heart
 1952 – An American in Paris